ISIGIDIMI SAMAXOSA, FEBRUARY 1, 1875

7

hlobo zalowo mfundisi ungekoyo. Manditshonele ngeliti taruni, ningapiki nokuteta komfana ondim ; umfana asinto ikwaziyo ukungenisa into emadodeni, aze amadoda ayipulapule kakuhle ; kodwa andoyiki kakulu umfana yinto edla ngokukokela kowayo ize ke itetiswe ngoyise.

Ntaba ka Ndoda.

IZINTO NGEZINTO.

Izibalo EZINGCWELE sezishieilelwe ngenteto ezimakulu mabini.

Abasebenzi abavela pesheya besiza kule koloni basaya befika ngokufika.

Isikohlakali esitile site sakukatazwa yinkabi E-Rini sayirola ulwimi isahlali.

Inkosana yase Zanzibar icinga ukuke ityelele E-England nase Paris nase Vienna.

Inkumbi asikuko nokuba ziya tshabalalisa E- Colesberg nakwindawo ezimelene nayo.

Pesheya kwe Nciba kuko umfo obetengisa umntwana wake efuna ukuhlaula amatyala.

E-Spain imfazwe lubonakala ukuba isaya ivuka pantsi, Basalwa kwabodwa abantu bakoua.

Ematyaleni E-Bayi U-Lawrence Flynn udliwe iponti ngokusuke alipate kakubi ihashe lake.

Impi ka Oba Ngonyama eza kulo mhlaba asand’ ukuwutenga iyafuduka kunene ukuza kuwuma.

Kwi Bay ye Biscay ngase France kuko umko- mbe otshonileyo elwandle, kwafa abantu abama- shumi matandatu.

Umlilo—E-Stellembosch kusand’ ukubako umlilo otshabalalise izindlu ezingapezu kwamashumi amane.

Inyoka—E-Queenstown kuko umfo obulele inyoka waza akuyiti qeke wafika kuko amatole 32 onke epilile.

Ngase Gwiligwili kutiwa ngezimvula kuko induli esuke yati kepu elunye icala lemka kunye nehlatana elibe likuyo.

Umkangeli Wezikolo — U-Mr. Charles Clarke umiselwe ukuba abe ngumkangeli wezikolo ezilunge ne Government kula macala etu.

Ababulele abanye—E-Kapa kute abantsundu ababini bexabene omnye waselemhlaba omnye ngesitshetshe. Kwenzeke into ekwanjalo nase Free State.

Intengo—Ngomhla 17 ka February kuya ku- tengiswa kulomhlaba kutiwa yi Louws Kraal, E-Adelaide, igusha 600, inkomo 12, amahashe 6, nempahla zendlu.

U-Sir Richard Temple, I-Governor yase India ushicilele ipepa elazisa ukuba indlala yakona ngoku bayoyisile, ke uyababulela bonke abancedisileyo.

E-Kapa kuko umlungu ofakwe etolongweni ngenxa yokubeta umfazi wake. Kulusizi ukuba bengenjiwanjalo nabantsundu abamana ukufeketa ngabantwana babantu.

U-Mr. Brisley, isandla sika Adam Koko, usahambela E-Kapa ukuya kulungiselela U-Adam lowo ngezinto afanele ukuzenza njengokuba nje luguqulwe ulaula Iwakona.

Into efanele ukuqondwa—Inenekazi elitile elikwele Diamond liyibatalele imfundo yabantwana balo ngokutengisa izilimo ezinje ngozikabiji ebezise sitiyeni esipatwa lilo.

U-Ndamase no Ngangelizwe kuvakala ukuba bazamela ukuhlalelama ngoxolo. U-Ndamase kutiwa uzihlanganisile inkomo ezibe zitinjwe ngabantu bake kuba Tembu watumela ilizwi ku Ngangelizwe ukuba zize kutatyatwa. U-Ngangelizwe utumele ilizwi lokuba ungabungapela ubutshaba pakati kwake neya Mampondo inkosi.

Amasela—Kwindlu yocingo E-Port Alfred kusand’ ukungena amasela, afika kodwa imali ishenxiselwe kwenye indlu ngumpati wocingo kona. Asike aseletshabalalisa incwadi ebezikona.

U-Captain Blyth ukufika kwake pesheya kwe Nciba uhlangatyezwe yinto eninzi yama Mfengu esese mlanjeni, waya ekaya lake selempahle kumacalana onke, edlalelwa igubu ngamandla akwa Feltman.

Kubabalelani—Ozibiza ngokuti ungu “ Nto- mbi ayipatwa” siyi fumene incwadi yake kodwa asinakuyishicilela engasazisanga igama lake wasi- cacisela kakuhle apo ahlala kona. Siteta kwalonto nangeka Mtandabengamtandi.

Onyatelwe yinqwelo—Kute E-Aliwal North inqwelo etile isihla endulini yegungxu ndaweni, umkokeli obehleli ngapambili wawa, enye yevili ezipambili yamnyatela emhlatini yaza eyangase mva yamnyatela intloko wafa kwa oko.

Inani labantu E-Australia—Ekupeleni konmyaka we 1873 abantu base Victoria bebe 790,492; abase New South Wales 560,275; E- South Australia 198,257 ; E-Queensland 146,690 E-Tasmania 104,217; E-Western Australia 25,- 781.

Abantu abafe emkombeni—Umkombe otile obusuke E-London usinga E-Auckland, ikomkulu lase Ncwzealand, uhlelwe yingozixa upakati kwe St Helena ne Kapa kwafa abantu abangapezu kwamakulu amane anamashumi amane abebe. kuwo.

Ukufunda nokufundisa—Kumlungele ngape- zulu umntu omncinane ukuba afunde kunokuba afundise; kanti omkulu kumlungele ukuba afundi- sekunokuba afunde ; kodwa eyonanto igqitiseleyo ukulunga kukuba umntu omkulu afunde kuno- kuba abe sisidenge.

Amamfengu—Omnye wababalelani uti anga- maqela esuka pesheya kwe Nciba ukuza kufuna umsebenzi apa Ekoloni. Kuvakala ukuba kuko iqela eliza kuya kulungisa Unontongwana, elinye liza kuqeshwa ngabakangeli bendlela ezilunge ne Qonce, abanye baye kwezenqwelo zomlilo. Avuselelwe kangaka yilahleko ayifumene ngenxa kanogumbe.

Umkangeli wemali zakomkulu U-Mr. Van der Reit ufike kwi Ofisi ye Mantyi yase Qonce oko ebekona ngo December kuko imali ekungaqonda- kaliyo ukuba itenina ukucitwa kwayo. Inani layo ikwiwaka elinamakulu amahlanu namatandatu eponti. U-Mr. Judge, Imantyi yase Queenstown utunyelwe E-Qonce ukuba apengulule ukucitwa kwalo mali.

Ubugqwira—Kute kolwe 7 ku January E-Ra- bula kwabiwa inkabi ezinkulu xebokwe zika Boyi Kwinana. Kufunwe kwafunyanwa sezihlinziwe, kwatatyatwa izikumba nentwana yesifuba nom- hlehlo, yashiywa yonke inxenye yenyama. Ezo zikumba kuye kutengiswa ngazo E-Burnshill, kodwa akakafunyanwa amagqwira lawo. Kanti noko angaqondiyo ngoku “ isono sawo sisaya kuwa- fumana.”

Oncwatywe ESAFE ISIDULI—E-Mountreal E-North America kuko intokazi ebisifa, kwaza emva kwentsuku ezimbini kwagqitywa kwelokuba ifile, yaya kuncwatywa ngolwesitatu emva koko. Kute xa kusamiwe pezu kwencwaba, kwafika isihlobo selinenekazi sacela ukuke sibone ubuso balo okokugqibela. Kuvunyiwe ke okwenene yavulwa ibokisi, kanti kuza kufikwa liselilele ngecala pofu ubuso libukangelise pezulu, ingubo zokuncwaba zicitacitekile, ubuso bute nkwa kubonakala ukuba ngumntu obezamela ukupefumla ode wafa kukufutaniseleka. Kuqondakele ukuba ngapambili ube safe isiduli kodwa, waza ke wazuza ukuqabuka kuso ngenxa yokushukunyiswa yile nto imtweleyo, waza waselebulawa kukufutaniseleka.

Unontongwana asikuko nokuba mbi. Osand’ ukuvela kona uti kutinteleke inqweio 200.

Iqinga lokufumana IGUSHA—Kuko umfana otile kula macala ase Gxulu ote wacapukisa ama- kwenkwe amabini amaqaba ada ambeta, wati uyaya ekaya selenabile, ebomvu ligazi. Ufike waseledlula eyakuti emlungwini ndifile ngamakwenkwe. Okwenene umlungu akubona induma ugwebe ngeliti ikwenkwe inye mayirole ishumi elinanye legusha zinikwe lomntu uqekezwe intloko (kuba kambe emlungwini ukubetwa uduma kutiwa kukuqekezwa intloko). Azirolile ke njengoko kutetiweyo.

Siya kolwa ukuba baninzi abaya kuba lusizi njengati ukuva ukuba U-Rev. W. Impey, Umo- ngameli we Seminary yase Nxukwebe, uza kushe- nxiselwa E-Rini. Kwisikolo esikulu nebesifanele ukuya sikula njenge Nxukwebe leyo, kunika ubu- nzima obutile ubuko bendoda enkulu nebekiweyo ngamadoda amahlelo onke ayaziyo, njengoko anjalo U-Mr. Impey. Asitsho ukuti akuko ndoda yimbi ingawuqubayo umsebenzi kona, kodwa siti kulusizi ukushenxiswa kwendoda enjalo kumzi ofana nalowo.

Obaleke etolongweni—Kute E-Fort Beau­fort xa ababaujwa basebenzayo kwati shwaka umfo abati ngu Tamm. Uiandwe uxnkondo wake waya kwela emlanjeni noko akabonwa bani. Kute ngobo busuku kwangenwa endlwini ka Dr. Palm­er kwemkiwa nesali nengubo ezixabiso likwiponti ezisixenxe. Kwenye indlu kubiwe ihashe kwangobo busuku. Ingubo zika Tamm abenazo etolongweni zifunyenwe kusasa, kucingelwa ke ngoko ukuba nguye lo wenze oku. Usisicaka esidala sika Dr. Palmer esiwaziyo amagumbi endlu yake.

Umgcini tolongo—Omnye wababalelani betu uti, “ Emnyameni (Alexandria) kuko umgcini wetolongo ogama lingu C. Raven, ote watata imali etolongweni, wayicita ngokuyisela engayi boleka- nga. Ufakweke etolongweni wanikwa icawa ezi- mbini. Ngoku akukabiko mntu ogcina itolongo, isabanjiswe itolika yakona engu Mr. W. N. Somgiso. Uti naye elilizwe lase Mnyameni linengozi, bekusand’ ukubaleka umantyi wakona ogama lingu John George James Rawstorne kwange mali. Nangoku akakabonwa apo akona, uzimele ngosuku 7 ku December 1874.”

Ubumenemene—Kute kweziveki zisand’ ukudlula umfazi otile ngase Mkubiso, abati ngu Noanti, yafika indoda selequmbe into engatetekiyo, ingasazi nesizatu. Kude kwalalwa kwasa nge Sabata ingekazi indoda ukuba konakele ntoni na. Emini nge Sabata leyo ute shwaka umfazi, kodwa indoda yaqonda ngokuhlwa ukuba akako. Iputumile ke kowabo kule mizi inganeno kwe Qonce. lye yamfumana E-Qonce ekaya, yafika yabuza ukuba, Noanti yintonina elapa. Usuke omnye wasitsho isililo esiti ngumfokazi wapina lo undilandelayo. Kwakuba njalo ite cwaka indoda, watitu no Noanti. Kwakuba mzuzwana ibuye yati, Kodwa Noanti yintoni na le uyenzayo—upendule ngokuti, Yo! nanku umfokazi ndingamazi endilandela, amapolisa alomzi aye ngapina. Unge uyayeka omnye watula nomfazi. Kube mzuzwana wabuya wabuza ukuba kodwa yintonina le. Unobanti omdala udanduluke ngokunye ekala ngamapolisa, yaqonda kaloku indoda ukuba ndafa mandishenxe, yemkake okwenene yaya kubika kulontombi into eyenziwe ngumntwana wabo. Ufike Ubanti iseko indoda, efile kukunxila butywala bomlungu, waselesiti kuyise ketela lomntu inkomo zake, andisayi kuye andisamfuni; akayi xela ko­dwa into amfake yona. Ite ke nendoda mna sendivuma oko, kuba lomfazi undenze into embi, okunye bendingazi ukuba uyanxila, yatsho ke okunene yagoduka ukuza kubiza abantu bakowayo ukuba baputume inkomo ezo—Abake balubona ukula lalomacala abangemangaliswe kakulu ukuba Unoanti enjenje.